
ОТНОСНО: проект на Наредба за изменение и допълнение на Наредба № Н-4 от 14.06.2007 г. за провеждане на конкурсите за директори на държавните културни институти


Причини, които налагат приемането на Наредба за изменение и допълнение на Наредба № Н-4 от 14.06.2007 г. за провеждане на конкурсите за директори на държавните културни институти:

С проекта се предлагат изменения и допълнения в Наредба № Н-4 от 14.06.2007 г. за провеждане на конкурсите за директори на държавните културни институти. 
Предлаганите изменения и допълнения са свързани с усъвършенстване на процедурата по провеждане на консурси за директори на държавни културни институти в системата на Министерството на културата. Цели се постигане на прецизност в нормите, уреждащи  процедурата по оценяване на кандидатите.
1. В чл. 3 се предлага изменение на ал. 4, като съгласно изменената разпоредба Министерството на културата ще предоставя на кандидатите длъжностна характеристика за конкурсната длъжност и информация относно структурата, бюджета, числеността и щатното разписание на персонала. Посочената информация ще бъде изготвяна от съответиня държавен културен институт. Целта е кандидатите да побучат обективна информация за състоянието на културния институт, за да могат да изготвят и защитят съответната обективна и аргументирана концепция.
2. В чл. 4 се въвежда изискване на отношение на концепцията. Концепция за развитието на културния институт, следва да отговаря на следните изисквания:  размер на 5 стандартни печатни страници, подписани от кандидата на всяка страница, едностранно разпечатани, във формат А4, шрифт Times New Roman 12 pt; разстояние между редовете 1,15 lines.
3. Предлагат се някои промени по отношение на съдържанието на концепциите, като например изисква се подробен репертоарен план да се представя не само за първата година, но и за целия период на реализация на концепцията. Разпоредбата на чл. 5 е допълнена, като е предложено съдържание за Концепцията за развитие на Културен център ,,Двореца“ Балчик.
4. С § 4, 5, 6 и 7 са разписани разпоредби относно  чл. 6, чл. 6а, чл. 7 и чл. 7а, свързани с подробно регламентиране действията на комисията по допускане на кандидатите до конкурс, съобщаването на резултатите от допускането и др. Цели се въвеждане на необходимата регламентация на действията на комисията.
5. Предлага се изменение на чл. 8 съгласно което в състава на комисията се включват задължително резервни членове за членовете по ал. 2, т. 1, и най-малко двама резервни членове – за заместване на определените външни специалисти. В състава на комисията могат да участват представители на национално представени синдикални и работодателски организации с право на съвещателен глас. С предлаганото изменение се цели постигане на необходимата ефективност в работата на комисията. Към настоящия момент представителите на национално представените синдикални организации и организации на работодателите се явяват преобладаващо мнозинство в съставите на комисиите. Преобладаваща е експертизата на членове, които са специалисти в областта на защитата на трудовите и осигурителните отношения както и такива свързани със синдикални въпроси. Тези специалисти участват в състава на комисията в това си качество. В този смисъл не са налице съответните условия за даване на обективна оценка за представянето на кандидата. Създадени са предпоставки да не бъде спазена целта на закона, заложена в чл. 94 от КТ, съгласно който в комисията се включват съответни специалисти. 
6. С допълнение в чл. 11 се предвижда, че пликът с концепцията се отваря непосредствено пред самия кандидат при явяването му пред комисията. В случай, че концепцията не отговаря на изискванията на чл. 4, ал. 1, т. 7, кандидатът се отстранява от участие в конкурсната процедура, за което комисията съставя протокол. Протоколът на комисията се публикува на интернет страницата на Министерство на културата в деня на провеждане на конкурса, а кандидатът се уведомява от председателя на комисията писмено или на посочен от него електронен адрес в същия срок. С предложеното допълнение се цели да бъдат създадени условия за спазване на изискванията по отношение на концепциите, въведени с наредбата.

Цел на Наредбата за изменение и допълнение на Наредба № Н-5 от 27 юни 2007 г.  за условията и реда за провеждане на конкурси за предоставяне на средства от Национален фонд „Култура":

Основната цел на предлагания проект на наредба е да се усъвършенства създадената до момента нормативно уредба, като се разпишат в детайли изисквания, свързани с концепцията на кандидатите, в частта относно съдържанието и оформянето ѝ, начина, по който тя ще бъде защитена от кандидата пред комисията.
Разписват се подробно определени действия, свързани с работата на комисията по допускане на кандидатите до участие в конкурса.
С оглед практиката по прилагане на наредбата се допълват разпоредби, свързани със състава на комисията, с които се цели създаване на необходими разпоредби, гарантиращи спазване на изискванията на КТ и постигане на обективен резултат от всеки проведен конкурс.

Финансови и други средства, необходими за прилагането на новата уредба:
[bookmark: _GoBack]Прилагането на наредбата не изисква допълнителни финансови средства и няма да доведе до пряко или косвено въздействие върху държавния бюджет.

Очаквани резултати от прилагането на проекта на Наредбата: 
Предлаганият проект на наредба като резултат ще доведе до:
1. създаване на ясни условия за кандидатите;
2. промени в процедурата, водещи до постигане на обективни резултати, ;
3.постигане на целта на закона, при провеждане на конкурсните процедури.

Анализ за съответствие с правото на Европейския съюз:
С проекта на наредба не се въвеждат разпоредби от правото на Европейския съюз, поради което не се налага изготвяне на справка за съответствие с европейското право.

